CELEX: 62013CN0405
Language: sk
Date: 2013-07-17 00:00:00
Title: Vec C-405/13: Žaloba podaná 17. júla 2013 — Európska komisia/Rumunsko

7.9.2013   
            
            
               SK
            
            
               Úradný vestník Európskej únie
            
            
               C 260/38
            
         Žaloba podaná 17. júla 2013 — Európska komisia/Rumunsko
   (Vec C-405/13)
   2013/C 260/68
   Jazyk konania: rumunčina
   
      Účastníci konania
   
   
      Žalobkyňa: Európska komisia (v zastúpení: P. Hetsch, O. Beynet, L. Nicolae, splnomocnení zástupcovia)
   
      Žalovaný: Rumunsko
   
      Návrhy žalobkyne
   
   Žalobkyňa navrhuje, aby Súdny dvor
   
               —
            
            
               určil, že Rumunsko si tým, že neprijalo zákony, iné právne predpisy a správne opatrenia potrebné na prebratie článku 2 bodu 1, článku 3 ods. 5 písm. b), článku 3 ods. 7 a 8, článku 3 ods. 9 písm. c), článku 5, článku 7 ods. 4, článku 9 ods. 1 až 7, článku 10 ods. 2 a 5, článku 11 ods. 8, článku 13 ods. 4, článku 13 ods. 5 písm. b), článku 16 ods. 1 a 2, článku 25 ods. 1, článku 26 ods. 2 písm. c), článku 31 ods. 3, článku 34 ods. 2, článku 37 ods. 1 písm. k), p) a q), článku 37 ods. 3 písm. b) a d), článku 37 ods. 10 až 12, článku 38 ods. 1, článku 39 ods. 1, 4 a 8, ako aj prílohy I bodu 1 smernice Európskeho parlamentu a Rady 2009/72/ES (1) z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z článku 49 ods. 1 tejto smernice,
            
         
               —
            
            
               uložil Rumunsku podľa článku 260 ods. 3 ZFEÚ penále vo výške 30 228,48 eura za každý deň omeškania odo dňa vyhlásenia rozsudku v tejto veci z dôvodu nesplnenia povinnosti informovať Komisiu o opatreniach potrebných na prebratie smernice 2009/72/ES,
            
         
               —
            
            
               zaviazal Rumunsko na náhradu trov konania.
            
         
      Žalobné dôvody a hlavné tvrdenia
   
   Lehota na prebratie smernice do vnútroštátneho právneho poriadku uplynula 3. marca 2011.
   
      (1)  Ú. v. EÚ L 211, s. 55.